CELEX: 32011R0748
Language: bg
Date: 2011-07-28 00:00:00
Title: Регламент за изпълнение (ЕС) № 748/2011 на Комисията от 28 юли 2011 година за изменение за 153-ти път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните

30.7.2011   
            
            
               BG
            
            
               Официален вестник на Европейския съюз
            
            
               L 198/1
            
         РЕГЛАМЕНТ ЗА ИЗПЪЛНЕНИЕ (ЕС) № 748/2011 НА КОМИСИЯТА
   от 28 юли 2011 година
   за изменение за 153-ти път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните, и за отмяна на Регламент (ЕО) № 467/2001 на Съвета за забрана на износа на някои стоки и услуги за Афганистан, за засилване на забраната на полети и удължаване на замразяването на средства и други финансови ресурси по отношение на талибаните в Афганистан (1), и по-специално член 7, параграф 1, буква а) и член 7a, параграф 1 от него,
   като има предвид, че:
   
               (1)
            
            
               В приложение I към Регламент (ЕО) № 881/2002 се посочват лицата, групите и образуванията, засегнати от замразяването на средства и икономически ресурси по този регламент.
            
         
               (2)
            
            
               На 19 юли 2011 г. Комитетът по санкциите към Съвета за сигурност на Организацията на обединените нации реши да добави две физически лица към списъка на лицата, групите и образуванията, спрямо които следва да се прилага замразяването на средства и икономически ресурси.
            
         
               (3)
            
            
               Приложение I към Регламент (ЕО) № 881/2002 следва да бъде съответно актуализирано.
            
         
               (4)
            
            
               За да се гарантира, че предвидените в настоящия регламент мерки са ефективни, настоящият регламент следва да влезе в сила незабавно,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя, както е посочено в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 28 юли 2011 година.
      
         
            За Комисията, от името на председателя,
         
            Началник на Службата за инструментите на външната политика
         
      
   
   
      (1)  ОВ L 139, 29.5.2002 г., стр. 9.
   
      ПРИЛОЖЕНИЕ
      В приложение I към Регламент (ЕО) № 881/2002 в категорията „Физически лица“ се добавят следните вписвания:
      
                  а)
               
               
                  
                     „Abdul Rahim Ba’aysir (известен още като a) Abdul Rahim Bashir, б) 'Abd Al-Rahim Ba'asyir, в) 'Abd Al-Rahim Bashir, г) Abdurrahim Ba'asyir, д) Abdurrahim Bashir, е) Abdul Rachim Ba'asyir, ж) Abdul Rachim Bashir, з) Abdul Rochim Ba'asyir, и) Abdul Rochim Bashir, й) Abdurochim Ba'asyir, к) Abdurochim Bashir, л) Abdurrochim Ba'asyir, м) Abdurrochim Bashir, н) Abdurrahman Ba'asyir, о) Abdurrahman Bashir). Адрес: Индонезия. Дата на раждане: a) 16.11.1977 г., б) 16.11.1974 г. Място на раждане: a) Solo, Индонезия; б) Sukoharjo, Централна Ява, Индонезия. Гражданство: индонезийско. Други сведения: a) старши ръководител в организацията Jemaah Islamiyah; б) името на баща му е Abu Bakar Ba'asyir. Дата на определянето, посочено в член 2a, параграф 4, буква б): 19.7.2011 г.“
                  
               
            
                  б)
               
               
                  
                     „Umar Patek (известен още като a) Omar Patek, б) Pa'tek, в) Pak Taek, г) Umar Kecil, д) Al Abu Syekh Al Zacky, е) Umangis Mike. Адрес: a) Индонезия, б) Филипини. Дата на раждане: 1970 г. Място на раждане: Централна Ява, Индонезия. Гражданство: индонезийско. Други сведения: старши член на организацията Jemaah Islamiyah. Дата на определянето, посочено в член 2a, параграф 4, буква б): 19.7.2011 г.“